**Broj: 02-1461/23**

**Vareš, 26.09.2023. godine**

**SMJERNICE ZA IZRADU PLANA KAPITALNIH INVESTICIJA**

1. **Period na koji se odnosi Plan kapitalnih inesticija**

Plan kapitalnih investicija (PKI) Općine Vareš odnosi se na četverogodišnji period i to od **2024.-2027**. god. s time da će ga Vijeće ažurirati nakon isteka svake godine.

1. **Vrsta investicija na koje se PKI odnosi**

Plan kapitalnih investicija uključuje sljedeće vrste investicija:

* Izgradnju nove i/ili rekonstrukcija, sanacija i/ili proširenje postojeće infrastrukture
* Izgradnju novih i/ili rekonstrukciju i/ili popravka postojećih objekata
* Nabavka i/ili popravka opreme koja se javno koristi, a radi se o imovini za koju je nadležna Općina
* Nabavka zemljišta za izgradnju infrastrukture i/ili objekata.

Troškovi projekata uključuju troškove pripreme projekata, pripreme studije izvodljivosti, nabavke zemljišta, inžinjering, realizacije samog projekta kao i troškove kapitalnog održavanja kao i zamjena sredstava.

1. **Definicija kapitalnih projekata**

Sve kapitalne investicije koja pripadaju navedenim vrstama investicija u iznosu koji premašuje 50.000 KM biće unijete u Plan kapitalnih investicija, kao i sve investicije u opremu i objekte čiji je vijek trajanja duži od jedne godine.

Kriterijume za utvrđivanje prioriteta u Planu kapitalnih investicija će izraditi Tim i usvojiti Načelnik.

1. **Finansiranje kapitalnih projekata**

Finansiranje kapitalnih projekata će se vršiti iz sljedećih izvora:

* Općinski budžet
* Sredstva općinskih javnih preduzeća
* Sredstva viših nivoa vlasti
* Komercijalni zajmovi
* Krediti za razvoj
* Donacije
* Partnerstva između javnog i privatnog sektora.

Budžetski prihodi će se koristiti za finansiranje svih kapitalnih investicionih projekata, koji se mogu realizovati bez dugoročnog zaduživanja.

Koncesione naknade, jednokratni prihodi, prihodi od prodaje imovine, naknada za uređenje zemljišta, naknada za zakup zemljišta (građevinskog zemljišta) i neto tekući suficit će se izdvajati za kapitalne projekte.

Općina će se dugoročno zaduživati za finansiranje samo onih kapitalnih investicionih projekata, koji se ne mogu efikasno finansirati iz budžetskih prihoda, uključujući sredstva dobijena iz drugih izvora.

1. **Kriterijumi za izbor kapitalnih projekata**

Kriterijume za izbor kapitalnih projekta i određivanje prioriteta u Planu kapitalnih investicija će pripremiti Tim za izradu PKI koga će svojim rješenjem imenovati načelnik.

1. **Metod i dinamika učešća građana**

Tim za izradu PKI će definisati i relaizovati cjeloviti program učešća građana pri izradi PKI.

|  |  |
| --- | --- |
|  | **OPĆINSKI NAČELNIK** |
|  |  |
| **Zdravko Marošević** |